Saga Iðnskólans í Reykjavík hefst með stofnun Iðnaðarmannafélagsins í Reykjavík árið 1867 . Skólaárið 1929 - 1930 voru nemendur orðnir 295 í 26 iðngreinum og hófst þá kennsla í dagskóla í fyrsta sinn . Í lok sjöunda áratugarins hóst nýr kafli í sögu skólans þegar stofnsettar voru fyrstu verknámsdeildirnar . Fyrstu stúdentarnir voru útskrifaðir frá Iðnskólanum í Reykjavík 1989 . Iðnskólinn í Reykjavík heldur í heiðri og viðheldur fagþekkingu rótgróinna iðngreina og mótar námsleiðir þar sem ný atvinnutækifæri eru að skapast . Sýn starfsmanna Iðnskólans í Reykjavík á starf skólans og menntastefna var í samræmi við þetta . Einkunnarorð skólans voru að mæta nemandanum þar sem hann væri staddur og að bjóða trausta menntun í framsæknum skóla . Frekari fróðleik um sögu Iðnskólans í Reykjavík má finna í Iðnskóli í eina öld , Iðnskólinn í Reykjavík 1904 - 2004 , samantekin af Jóni Ólafi Ísberg .